Αλεξάνδρα Πασχαλίδου

Η Αλεξάνδρα Πασχαλίδου (17 Ιουλίου 1970, Βουκουρέστι) είναι Ελληνοσουηδή αρθρογράφος, τηλεοπτική παρουσιάστρια και συγγραφέας. Είναι τακτική λέκτορας, ηγέτιδα συζητήσεων και υπέρμαχος των ανθρωπίνων δικαιωμάτων.

 Ζωή και σταδιοδρομία 
Η Πασχαλίδου έγινε γνωστή στο ευρύ κοινό το 1995 όταν άρχισε να παρουσιάζει την πολυπολιτισμική τηλεοπτική εκπομπή Mosaik στη Σουηδική Τηλεόραση, το δημόσιο κανάλι της Σουηδίας. Μαζί με τους Μάικλ Αλόνζο, Ντόγκε Ντογκελίτο και Σίσσι Έλουιν, η Πασχαλίδου ήταν σημαντικό μέρος της σουηδικής εκδοχής της ευρωπαϊκής αντιρατσιστικής καμπάνιας «Όλοι Διαφορετικοί, Όλοι Ίσοι», η οποία στη Σουηδία ήταν γνωστή υπό τον τίτλο εργασίας «Νεολαία Ενάντια στο Ρατσισμό» στα μέσα της δεκαετίας του 1990. Το 2000-01 παρουσίασε το πρόγραμμα Som sagt για τη σουηδική τηλεόραση, μια σαββατιάτικη εκπομπή με έμφαση στη λογοτεχνία και τη γλώσσα. Την ίδια στιγμή, ήταν παραγωγός και δημοσιογράφος για το τηλεοπτικό σόου Striptease (στριπτίζ) το οποίο επικεντρωνόταν στην ερευνητική δημοσιογραφία.

Το 2004, η Πασχαλίδου παρουσίασε τους Ολυμπιακούς Αγώνες στην Αθήνα για τη σουηδική τηλεόραση. Μετά έζησε δύο χρόνια στην Ελλάδα παρουσιάζοντας διάφορες τηλεοπτικές εκπομπές και εργάστηκε σε ψυχαγωγικά προγράμματα της ΕΡΤ. Παρουσίαζε επίσης μια τρίωρη ζωντανή εκπομπή κάθε μέρα. Σχολίασε τον Διαγωνισμό Τραγουδιού Eurovision για λογαριασμό της ΝΕΤ το 2005. Το ίδιο έτος η Πασχαλίδου παρουσίασε τον εθνικό διαγωνισμό για την επιλογή του εκπροσώπου της Σουηδίας από το Γκέτεμποργκ.

Τον Ιανουάριο του 2007 ήταν μια από τις πέντε συμπαρουσιάστριες του Förkväll το οποίο προβαλλόταν από το TV4 και ήταν πρωινή εκπομπή. Συμμετείχε στην εκπομπή Pokermiljonen στο TV4 και παρουσίασε μερικές φιλανθρωπικές εκπομπές για την κρατική σουηδική τηλεόραση (SVT), για παράδειγμα, τα På flykt με τον Κιέλ Λένω και το Uppesittarkväll με τον Άντερς Λουντίν.

Η Πασχαλίδου είναι αρθρογράφος και ανεξάρτητος συγγραφέας σε εφημερίδες όπως τις GP και Expressen. Έχει αρθρογραφήσει και στη Metrobloggen αλλά αργότερα έλυσε τη συνεργασία της λόγω μιας αντιγραφής. Δίνει διαλέξεις σχετικά με τη διαφορετικότητα και τα μέσα ενημέρωσης, για θέματα δημοκρατίας και δικαιοσύνης, ρητορικής και ηγεσίας, επάρκειας φύλου και πολιτισμού.

Υπηρέτησε στο διοικητικό συμβούλιο της οργάνωσης για τα Δικαιώματα των Παιδιών στην Κοινωνία και το διοικητικό συμβούλιο της Κβιννογιόουρεν Τέραφεμ εργαζόμενη σχετικά με τα δικαιώματα των γυναικών εναντίον της ανδρικής βίας. Ασχολείται με την υγεία των γυναικών και είναι μέλος της 2.6 Μιλιόνερ Κλούμπεν (πρωτότυπος τίτλος: 2.6 Miljoner Klubben). Είναι μέλος του διοικητικού συμβουλίου ενός ιδρύματοςLäxhjälpen το οποίο βοηθά τους νέους σε προβληματικές περιοχές με τα μαθήματα τους βοηθώντας τους να επιτύχουν ακαδημαϊκά και να αποκτήσουν πρόσβαση στη δευτεροβάθμια εκπαίδευση.

Στις 21 Ιανουαρίου 2016 ανακοινώθηκε ότι η Πασχαλίδου θα παρουσιάσει την κλήρωση του ημιτελικού για την Eurovision 2016, μαζί με τον Γιόβαν Ράντομιρ στη Στοκχόλμη.

Η Πασχαλίδου είναι η ιδρύτρια της Νέας Ακαδημίας, η οποία έχει επικριθεί. Στόχος της ήταν η παρουσίαση του νικητή του βραβείου Λογοτεχνίας της τον Δεκέμβριο του 2018.

 Περιστατικά λογοκλοπών 
Η Πασχαλίδου έχει κατηγορηθεί αρκετές φορές για λογοκλοπή. Έχουν εκτεθεί δύο περιστατικά λογοκλοπής: το 2003 αντέγραψε μεγάλα τμήματα κειμένου του δημοσιογράφου Ντάνιελ Ερνάντεζ, ο οποίος συνεργαζόταν με τη Los Angeles Times, και το 2015 απολύθηκε από την εφημερίδα Metro, αφού αποκαλύφθηκε ότι είχε μεταφράσει ένα τουρκικό ποίημα του Αζίζ Νεσίν.

 Βιβλιογραφία 

 Mammorna (Μητέρες) Bokförlaget Atlas AB, Στοκχόλμη, 2018. 
 me too: Så går vi vidare Röster, redskap och råd (Και εγώ επίσης – Ύστερα προχωράμε σε Φωνές, Εργαλεία και Συμβουλές) Lava Förlag, Στοκχόλμη, 2017. 
 Kaos: ett grekiskt krislexikon (Χάος: Ένα εικονίδιο της ελληνικής κρίσης) Bokförlaget Atlas AB, Στοκχόλμη, 2014. 
 My Big Fat Greek Cookbook (2010) Bonnier fakta 
 Taxi, Bokförlaget Atlas AB, Στοκχόλμη, 2008.  Συνεντεύξεις με οδηγούς ταξί σε όλο τον κόσμο, από το Ναϊρόμπι μέχρι τη Νέα Υόρκη. Επίσης διαθέσιμο σε ελληνική μετάφραση από τις εκδόσεις Ψυχογιός. Αυτό το βιβλίο προβλήθηκε στα ραδιοφωνικά κανάλια P1, P3 και P4.
 Frontkick Bokförlaget Atlas AB, Στοκχόλμη, 2003.  Ιστορίες από τις έρευνες της Πασχαλίδου στους τομείς του ρατσισμού, της τρομοκρατίας, των μέσων ενημέρωσης, της δημοκρατίας, και ούτω καθεξής.
 Cross-Roads: voices from suburban cultures (2002). Εκ βάθους συνεντεύξεις με διάσημους σουηδούς καλλιτέχνες που μεγάλωσαν στα προάστια. Για παράδειγμα, περιέχει συνεντεύξεις από τους Γιόακιμ Τώστρεμ, Τζέρι Ουίλιαμς, Μετάλικα, Ντόγκε, και άλλοι.
 Bortom mammas gata (Πέρα από την οδό της μαμάς μου), Bokförlaget Atlas AB, Στοκχόλμη, 2008. , Ένα αυτοβιογραφικό βιβλίο για το μεγάλωμα σε μια από τις φτωχότερες περιοχές της Σουηδίας. Το βιβλίο έχει πολύ καλές κριτικές και χρησιμοποιείται στα σχολεία. Το βιβλίο μεταφράστηκε στα ελληνικά από τον εκδότη Ωκεανίδα.

 Βραβεία 

 2019 – Βραβείο Ουίνγκ 2019
 2019 – Βραβείο Παγκόσμιας Γυναίκειας
 2018 – Καλύτερος Ομιλητής/Συντονιστής, από την Ταλαρφόρουμ
 2018 – Βραβείο Γκρουμ 
 2018 – Μετάλλιο Στ. Έρικς 
 2017 – Βραβείο 5ι12.
 2016 – Υποψήφια για το Κριστάλλεν και το Μεγάλο Βραβείο δημοσιογραφίας. Υποψήφια για το Μεγάλο Βραβείο δημοσιογραφίας στην Κατηγορία Αφηγήτρια του Έτους: Λίσα Γιάρενσκοχ και Αλεξάνδρα Πασχαλίδου, για τη σειρά ντοκιμαντέρ Μας Λένε Ζητιάνους παραγωγής της Σουηδικής τηλεόρασης (SVT).
 2016 – Βραβείο Μεγάλης Φεμινίστριας.
 2015 – Ευρωπαία του Έτους.
 2014 – Νικητής 1 εκατομμυριών κορωνών στην εκπομπή Postkodmiljonären (η σουηδική εκδοχή του "Ποιος θέλει να γίνει εκατομμυριούχος;") μαζί με τη Λίνα Αγκ. Δώρισαν τα χρήματα στο ίδρυμα Κβίννα τιλ Κβίννα. Η ερώτηση τους ήταν η εξής, σε προσεγγιστική-ελεύθερη μετάφραση: "Ποιο τρένο για περίπου ένα μήνα μετά την παράδοση και την αποδοχή του από τον Εθνικό Σιδηρόδρομο τέθηκε προσωρινά εκτός υπηρεσίας για να βαφτεί σε σχήμα φιδιού".
 2006 – Βραβείο Λογοτεχνίας Μπλατ Ντελούξ.
 2002 – Βραβείο Μπερνς του σουηδικού συλλόγου λογοτεχνίας ΠΕΝ.
 2002 – Βραβείο Εργασίας της Ένωσης των Δημοσίων Υπαλλήλων
 2002 – Κομμουνάλ, το Βραβείο Πολιτισμού της Ένωσης Σουηδών Εργαζομένων στους Δήμους.
 2000 – Βραβείο Ενσωμάτωσης.
 1998 – Βραβείο τιμής του ινστιτούτου μεταναστών.

 Πολιτιστικές αναφορές 

 Το κορίτσι με το δρακικό τατουάζ (2009). Η Πασχαλίδου εμφανίστηκε για λίγο σε αυτή την ταινία ως μια δημοσιογράφος της σουηδικής τηλεόρασης που καλύπτει τη δίκη του πρωταγωνιστή.

 Παραπομπές 

 Εξωτερικοί σύνδεσμοι 

 Συνέντευξη με την Πασχαλίδου, εφημερίδα Αφτονμπλαντέτ.
 Συνέντευξη με την Πασχαλίδου για την Αθήνα
 Η αλεξάνδρα μιλάει για το νέο της βιβλίο μαγειρικής στο TV4
 Συμβούλιο του ιδρύματος Λεξχιέλπεν

Κατηγορία:Σουηδοί ελληνικής καταγωγής